(1739—1780) — дэпутат Сойма Рэчы Паспалітае 1773 ад Наваградскага ваяводства. Сойм мусіў ратыфікаваць падзел дзяржавы між Масковіяю, Аўстрыяю і Прусіяю і адбываўся пад моцным ціскам. Прадстаўнік Масковіі пагражаў каралю Станіславу Аўгусту Панятоўскаму разграміць Варшаву, калі Сойм не прыме патрэбных рашэнняў. Рэйтан быў адным з найсмялейшых праціўнікаў падзелу. Ён клаўся крыжам у дзвярах залы пасяджэнняў, не выпускаючы дэлегатаў, з заклікам: “Тапчыце мяне, не тапчыце дзяржаву”. Хоць Рэйтан і не змог пераламаць сітуацыю, ён стаў легендай і сімвалам патрыятызму ў Рэчы Паспалітае. Апошнія рокі пражыў у маёнтку Грушаўцы пад Ляхавічамі, дзе і памёр (паводле іншых версіяў — загінуў ад няшчаснага выпадку ці нават быў забіты з інсцэніроўкай самагубства).